Diari Oficial de la Generalitat Valenciana


Sumari del DOGV 834, del 27-05-1988 (1988/811226)

RESOLUCIÓ de 21 de març de 1988, del Conseller d'Obres Públiques, Urbanisme i Transports, per la qual es denega l'aprovació definitiva del Projecte de Modificació de les Normes Urbanístiques del Pla General de València i comarca, corresponent a la zona sud d'Alboraia.
----------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1988/03/21/(1)/dof/vci/html**

### Dades del document

Número de DOGV
:   834

Data del DOGV
:   27-05-1988

Secció del DOGV
:   ALTRES DISPOSICIONS

Número del document
:   1988/811226


Data del document
:   21-03-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alboraia
    * pla d'urbanisme

Resolució de 21 de març de 1988, del Conseller d'Obres Públiques, Urbanisme i Transports, per la qual es denega l'aprovació de les Normes Urbanístiques del Pla General de València i comarca, corresponent a la zona sud d'Alboraya.  
Vist el Projecte de Modificació de les Normes Urbanístiques del Pla General de València i comarca, corresponent a la zona Sud d'Alboraya, en l'àrea delimitada per l'Av. D'Ausiàs March, la línia del ferrocarril (abandonada) Camí del Palmaret i Av. de l'Orxata (Carretera d'accés a la població des de València) i,  
Vist que, prèviament a l'aprovació inicial, l'Ajuntament aprovà en principi el projecte presentat, en sessió celebrada el 25 de febrer de 1987, obrint un període d'un mes de participació pública segons que estableixen els articles 125 i 161 del Reglament de Planejament. Aquest acord va ser publicat en els diaris Levante i Las Provincias en data 17 de març de 1987, i en el Butlletí Oficial de la Província núm. 79, de 3 d'abril de 1987, i no s'hi va presentar cap suggeriment o al·legació durant el període esmentat.  
Vist que l'Ajuntament d'Alboraya, atés el resultat del tràmit de participació pública, en sessió de 29 de juliol de 1987 aprovà inicialment dit projecte, amb el dictamen previ favorable de la Comissió Municipal d'Urbanisme i Trànsit i informe de la Secretaria, en compliment del que disposa l'article 54 del text refós de les disposicions legals vigents en matèria de Règim Local, aprovat pel Reial Decret Legislatiu 781/86, de 18 d'abril, sotmetent-lo a exposició pública durant el període d'un mes, i com que no s'hi va presentar cap reclamació, ni al·legació referent a l'esmentat projecte.  
Vist, que d'acord amb el que disposen els articles 49 de la Llei de Règim del Sòl i 128 del Reglament de Planejament, el dit acord va ser publicat en el Butlletí Oficial de la Província de València núm. 198, de 21 d'agost de 1987, i en el diari Las Provincias de data 4 d'agost de 1987, havent estat el projecte a disposició dels interessats en l'Ajuntament, per poder ser examinat, durant el període susdit,  
Vist, que en sessió celebrada el dia 30 de setembre de 1987, l'Ajuntament acordà aprovar provisionalment el Projecte de Modificació de les Normes Urbanístiques del Pla General i remetre'l per a l'aprovació definitiva a la Conselleria d'Obres Publiques, Urbanisme i Transports.  
Vist que no s'ha donat compliment a allò establert en l'art. 131.1 del Reglament de Planejament, i que no s'han sol·licitat informes successius de la Diputació Provincial i de la Comissió Territorial d'Urbanisme.  
Vist que la zona en la qual es pretén modificar les normes urbanístiques és la situada al sud del recinte de la població i anomenada Polígon II, havent estat afectada per la Modificació del Pla General en Alboraya de 12 de gener de 1983, el qual va canviar la zonificació de tolerància industrial a zona Residencial de tipologia, Nuclis Perifèrics i que actualment l'esmentada zona es troba dividida en dos sectors,  
1º de 51.171 m2 i 2n de 62.656 m2, amb grau de consolidació diferent. El sector 1º entre l'Av. Ausiàs March i el carrer Mestre Serrano, està consolidat en un 79,67% corresponent-ne un 63% a edificis d'habitatges de planta baixa i 5 altures, un 16,5% a naus industrials i un 20,5% a solars. El sector 2n entre el carrer Mestre Serrano i Camí Palmaret, està consolidat en un 17%, sent més homogeni, ja que els edificis construïts són com a màxim de baix i 2 altures, i no depassen l'altura de cornisa de 9 m, sent la tipologia i l'ús variat (centre d'EGB, naus industrials, establiment hoteler).  
Vist que aquestos dos sectors vénen igualats per una norma urbanística comuna derivada de la Modificació del Pla General anterior, els 13 m d'altura de cornisa, i que el que es pretén és modificar la normativa, de forma que aquesta concorde o s'aproxime més a la realitat consolidada existent, de tal manera que les dues zones resulten homogènies quant a la consolidació.  
D'aquesta manera, la proposta preveu augmentar a 18 m (planta baixa més 5 pisos) l'altura de cornisa del primer sector, a l'objecte que no queden escalonaments amb mitjaneres a la vista, cosa que suposa un augment de volum de 187.344 M3, aproximadament, i disminuir a 9 m (planta baixa més 2 pisos) l'altura de cornisa del segon sector, que està sense consolidar, la qual cosa suposa una disminució de volum de 128.160 M3, aproximadament, per la qual cosa el volum general augmenta en 184 M3.  
Atés que la zona objecte de la «Modificació de Normes Urbanístiques» que es proposa, ja va ser afectada amb la Modificació del Pla General de València i comarca en la zona d'Alboraya, de març de 1983. La dita Modificació incidia conjuntament en tres zones del terme municipal com s'indica a continuació:  
1. Zona de tolerància industrial situada al Sud del Nucli, que és la que ens ocupa. Es qualificava com a ús global residencial amb tipologia d'edificació de nuclis perifèrics amb la limitació d'un màxim de 4 plantes i una altura de cornisa de 13 m.  
2. Zona de tolerància industrial situada a l'Est del Nucli (polígon núm. 3), es qualificava amb l'ús d'indústria normal amb la limitació de 8 m3/m2 sobre parcel·la i una ocupació màxima del 70% de la parcel·la.  
3. Zona industrial Especial, situada entre el ferrocarril de Tarragona y el mar al SE del Terme i que al mateix temps es dividia en tres sectors. A l'Est del sector situat entre els terrenys de l'antiga paperera i la línia marítimo - terrestre, es qualificava amb ús global residencial amb tipologia d'edificació turística en filera, amb una limitació de volum edificable global màxim de 3'5 m3/m2, altura de cornisa de 7,5 m, àtic reculat i una densitat de 75 hab/Ha.  
Els terrenys de l'antiga paperera en el centre es qualificaven amb ús global residencial amb tipologia d'edificació oberta, volum màxim global de 3,50 m3/m2 i densitat de 75 hab/Ha. Finalment, a l'oest, en els terrenys parcialment ocupats per indústries, es mantenia la qualificació d'indústria especial amb un volum màxim de 6 m3/m2 sobre superfície de parcel·la.  
Així doncs, la Modificació del 1983 es referia principalment a usos i volums, per la qual cosa els increments volumètrics en unes zones es compensaven amb les reduccions en altres, cas de la zona situada al Sud de la població objecte de la Modificació que es proposa.  
Per tot això, els càlculs volumètrics a considerar en la present modificació han de referir-se a les diferències de volum que s'estableix entre la previsió dels dos estats de planejaments, el corresponent a la Modificació de 1983 i el que es proposa, sense tenir en compte més realitat que la del planejament vigent, i per tant no tenen sentit consideracions referents a la consolidació que per diferents causes s'ha produït en la zona, a la qual cosa es fa al·lusió en la memòria del projecte i en l'annex corresponent, presentat en data 8 de febrer de 1988.  
Atés que amb la Modificació que es proposa es produeix un increment general de volum de 59.184 m3 i que no s'ha compensat aquest augment de la volumetria i en conseqüència de densitat de població prevista, amb la previsió dels espais lliures corresponents segons estableix l'art. 49.2 de la Llei del Sòl.  
Per altra banda cal afegir que la hipòtesi en què es base el càlcul volumètric del sector primer. considera illes amb una profunditat edificable de 24 m quan segons la norma urbanística per a Nuclis perifèrics, aquestes són edificables en tota la seua profunditat, i per tot açò cap considerar que l'esmentada previsió d'increment de volum es pot ultrapassar àmpliament en la realitat. I d'altra part cal tenir en compte que el sector segon té consideració de sòl urbà sense ordenar i qualificació de Residencial - Nuclis Perifèrics, i en el càlcul volumètric efectuat s'ha partit de la hipòtesi d'una ordenació a base d'illes tancades, seguint les alienacions dels carrers Benimaclet i Pintor Peris Aragó, i que suposen tres carrers més, dos d'aquests contornejant el col·legi que hi ha en la zona que queda entre el carrer Benimaclet i el Passeig d'Aragó, tenint en compte una profunditat edificable de 24 m quan, segons les Normes Urbanístiques, es poden edificar en tota la seua profunditat. Per tot això, en cas que no es fes realitat aquesta hipòtesi, cosa que no està garantida, l'increment de volum produït podria ser encara major.  
Atés que s'observen deficiències en la tramitació de la Modificació del Pla General objecte de la present resolució.  
No s'indica en la documentació remesa que l'aprovació provisional s'ha produït per majoria dels dos terços dels membres de la Corporació Municipal, tal com determina l'article 49 de la Llei del Sòl sobre modificacions de plans en els quals es produesca alteració de volum. No s'han sol·licitat informes successius de la Diputació Provincial i de la Comissió Territorial d'Urbanisme posteriorment a l'aprovació provisional, tal com s'estableix en l'article 131.1 del Reglament de Planejament.  
Vists els preceptes legals esmentats, la Llei del Sòl, la Llei de Procediment Administratiu i d'altres preceptes d'aplicació pertinent, resolc:  
Denegar l'aprovació definitiva del Projecte de Modificació de les Normes Urbanístiques del Pla General de València i comarca, que correspon a la zona Sud d'Alboraya, en l'àrea delimitada per l'Av. D'Ausiàs March, la línia del Ferrocarril (abandonada), el camí del Palmaret i Av. L'Orxata (carretera d'accés des de València), per considerar que dita Modificació suposa un increment de volum de 59.184 m3 sense compensar aquest increment amb la qualificació dels espais lliures corresponents, segons es determina en l'article 49 de la Llei de Sòl, i s'observen deficiències en la tramitació, per no ajustar-se al que disposen els articles 49 de la Llei del Sòl i 131 del Reglament de Planejament.  
Contra aquesta Resolució, que no esgota la via administrativa, es podrà interposar recurs de reposició davant aquest mateix Conseller en el termini d'un mes a comptar des del dia següent al de la publicació del present, previ al Contenciós Administratiu a interposar si s'escau davant la Sala del Contenciós de l'Excma. Audiència Territorial de València, havent d'interposar aquest últim recurs en el termini de dos mesos des de la data de la publicació de la resolució del recurs de reposició si aquest fóra exprés, o en el termini d'un any des de la data de la interposició del recurs de reposició, si no fóra objecte de resolució; tot aixà sense perjudici de la interposició de qualsevol altre recurs que s'estime procedent.  
València, 21 de març de 1988. - El Conseller d'Obres Públiques, Urbanisme i Transports: Rafael Blasco i Castany.


Còpia Permalink ELI